text: Siangpahrang - Chinland Today Media
  January 8, 2009 2:19 am·0 comments
  Siar: Thuphuan 17:9-14
  Annih cu Tuufa an do ding; sikhalsehla Tuufa le amah ih a kawhmi, a hrilmi le amah a rinsantu pawl in an neh ding, ziangahtile Tuufa cu bawi hmuahhmuah lakih Bawibik, siangpahrang hmuahhmuah lakah Siangpahrang sin a si. – Thuphuan 17:14
  Kumkhat sung Baibal: – Seemtirnak 20-22 – Matthai 6:19-34
  Tuihsun hi Elvis Presley ih suahcam a si mi paziat in nan thei? Kum reipi hlasak thiam hminthang Misissippi mi a si. A thih hnu kum 39 hnak ih rei tiangah a hla, amah hngilh lonak thil tuahmi, a hmin ih tuah tlangmi pohpoh in kum tinte dollar million in paisa lut a um. Rock and Roll Bawipa ti ih hminthang Elvis cu “Siangpahrang” tiin an ko.
  Hih leitlun hminthang thang pawl cu an liam saal vingvo. Mi nun an ciahneh daan tla a makzet dingih an dungthluntu pawl tla an parah rinsan tlakzet in an um ding nain kumkhua an daih lo.
  Baibal in Jesuh cu kumkhua in siangpahrang a si a ti. Thuphuan 17 nak ah san netlam ahcun leitlun siangpahrang pawl in thuneih theinak kau dingin ttan an khuar ding a ti. Cubang pawl cu zo an si ti cu Baibal thiam pawl in an relkhawm rerolai na’n a palh thei lomi cu neh thei lomi pakhat a um. “Annih cu Tuufa an do ding; sikhalsehla Tuufa le amah ih a kawhmi, a hrilmi le amah a rinsantu pawl in an neh ding, ziangahtile Tuufa cu bawi hmuahhmuah lakih Bawibik, siangpahrang hmuahhmuah lakih Siangpahrang sin a si (Thup. 17:14).
  Bawi Jesuh Khrih cu Siangpahrang a si, kumkhua in a uk ding.
  Siangpahrang hmuahhmuah ih Siangpahrang,
  Bawi hmuahhmuah lakih Bawi, atu kan thinlung,
  In uktu cun nikhatkhat ah leitlun ah a hnangamnak,
  A run keng ding, A cem dah lo ding.
  Siangpahrang hmuahhmuah lakih Siangpahrang ukmi si hnakih thupi a um lo.